Spēlmaņu nakts 2020/2021

Spēlmaņu nakts 2020/2021 balvu pasniegšanas ceremonija norisinājās 2021. gada 23. novembrī Rīgā, Dailes teātrī. Ceremonijas laikā tika apbalvotas 2020./2021. gada teātra sezonas izrādes un to veidotāji, kā arī pasniegta balva par mūža ieguldījumu teātra mākslā un Latvijas Mobilā Telefona Teātra inovācijas balva. Balvas "Skatuves naglas" tika pasniegtas 13 kategorijās. Balvu par mūža ieguldījumu saņēma komponists Imants Kalniņš. Balvu Grand Prix (Gada izrāde) saņēma Dailes teātra izrāde “Smiļģis”, režisors Viesturs Kairišs.

 Ceremonija 
“Spēlmaņu nakts” tradicionāli tiek rīkota Eduarda Smiļģa dzimšanas dienā, kas šajā gadā bija režisora 135 gadu jubileja. Ceremonija tika organizēta ar Kultūras ministrijas finansiālu atbalstu un notika 28. reizi. Ceremonijas idejas autori — Ojārs Rubenis un Laura Groza, režisore — Laura Groza, scenārija autors — Mārtiņš Meiers, scenogrāfs — Mārtiņš Vilkārsis, muzikālais vadītājs — Juris Vaivods, video mākslinieks: -8, kostīmu māksliniece — Ilze Vītoliņa, gaismu mākslinieks — Oskars Pauliņš, producente — Asnate Siliņa.

 Žūrija 
Žūrijas komisijas sastāvs: Zane Radzobe (teātra kritiķe un zinātniece, žūrijas komisijas priekšsēdētāja), Edīte Tišheizere (teātra kritiķe un zinātniece), Juta Ance Ķirķis (teātra kritiķe), Undīne Adamaite (teātra kritiķe un kultūras žurnāliste), Gundega Saulīte (teātra kritiķe).

 Laureāti un nominācijas 
Teātri varēja paši izvirzīt žūrijai izskatīšanai savas labākās izrādes — 12 teātri izvirzīja katrs pa trim vai četrām izrādēm. Žūrija papildus vērtēja arī 2021. gada Valmieras vasaras teātra festivāla izrādes, Latvijas Kultūras akadēmijas diplomdarbu izrādes un neatkarīgo teātru pieteikumus konkursam.

Balvas ieguva 13 laureāti.
 Nr. Laureāti Piezīmes1. “Konklāvs” — Latvijas Kultūras akadēmijas Dramatiskā teātra režijas mākslas diplomdarba izrāde (sadarbībā ar Dirty Deal Teatro) Režisors Klāvs Kristaps Košins, autori Diāna Kondraša un Klāvs Kristaps Košins, lomās: Endīne Bērziņa, Klāvs Kristaps Košins, Jurģis Lūsis2. “Marija un zibens” — izrāde Valmieras vasaras teātra festivāla ietvaros sadarbībā ar teātra trupu "Kvadrifrons" Režisore Paula Pļavniece, dramaturgs Klāvs Mellis, kustību režisors Rūdolfs Gediņš, lomās: Ance Strazda, Sandija Dovgāne, Reinis Boters un Āris Matesovičs3. “Kiosks” — Latvijas Leļļu teātra izrāde Vijas Blūzmas, Anetes Meleces, mākslinieču apvienības Grāfienes, Daces Vītolas un Riharda Zelezņeva izrāde4. Ieva Jurjāne (scenogrāfe), Viesturs Kairišs (režisors) Par kopdarbu izrādē “Smiļģis” Dailes teātrī — režija un scenogrāfija5. “Mans kaimiņš ebrejs” — Rēzeknes teātra Joriks izrāde Mārtiņa Eihes, Kristas Burānes, Pamelas Butānes, Jēkaba Nīmaņa izrāde6. Andrejs Jarovojs (režisors) Par pārliecinošu konceptuālu eksperimentēšanu7. Jānis Šipkēvics (kontrtenors) Par lomu kameroperā “Tagadne" (Time Present)8. Ieva Segliņa (aktrise) Par Raiņa lomu Dailes teātra izrādē “Smiļģis”9. Dmitrijs Petrenko (režisors) Par procesuālu domāšanu repertuāra veidošanā un darbā ar aktieriem10. Marija Ulmane (scenogrāfe un kostīmu māksliniece) Par spilgtu un profesionāli pārliecinošu jaunākās scenogrāfu paaudzes reprezentāciju11. Krista Dzudzilo, Reinis Dzudzilo un Andrāšs Juhāss (András Juhász) — izrādes “Degunradži” vizuālais tēls Režisore Ildiko Gāšpāra (Ildikó Gáspár), Dailes teātris12. Vita Vārpiņa (aktrise) Par Rutes Vulfas lomu izrādē “Ārsts” Dailes teātrī13. “Smiļģis” — GRAND PRIX (gada izrāde) Režisors Viesturs Kairišs, Dailes teātris

Tika pasniegta arī Latvijas Mobilā Telefona Teātra inovācijas balva. To saņēma Latvijas Nacionālā teātra virtuālās realitātes izrādes “Atver acis” radošā komanda.

Spēlmaņu nakts balva par mūža ieguldījumu tika piešķirta komponistam Imantam Kalniņam.

 Atsauces 

 Ārējās saites 


2021